# Família Embraer E-Jet

La família Embraer E-Jet és una sèrie d'avions bireactors de fuselatge estret i curt abast per a 80-124 passatgers, produïda per Embraer, fabricant brasiler d'aeronaus comercials, militars i de negocis.
És constituïda pels models Embraer 170, Embraer 175, Embraer 190 i Embraer 195, que tenen sistemes gairebé idèntics i només es diferencien per la longitud del fuselatge i la capacitat de passatgers. Fou anunciada a la Fira Aeronàutica de París del 1999 i entrà en producció el 2002, transformant-se ràpidament en un èxit de vendes.

## Història

Després de l'èxit assolit per la família d'avions regionals ERJ, Embraer apostà per desenvolupar una nova família d'aeronaus, amb capacitat per a entre 70 i 90 passatgers, ampliada posteriorment a 122 passatgers amb l'Embraer 195.
Es decidí per començar el desenvolupament des de zero, cosa que transformà els E-Jets, com són coneguts, en la primera família desenvolupada després de l'EMB-120 Brasília, car els ERJ es basaven en el fuselatge d'aquest últim.
Després del llançament de l'Embraer 170 i l'Embraer 190, fou el torn de l'Embraer 195. L'avió més nou i gran de la família fou certificat i lliurat per primera vegada el 2006. FlyBe fou la primera operadora del model. Amb 65 avions volant per a Azul Linhas Aéreas Brasileiras, és la primera operadora d'aquest model del món. El novembre del 2015, Azul rebé el 1200è E-Jet construït, matriculat PR-AUP.
El desembre del 2017, la 1.400ena unitat, un E-175, fou lliurat a American Airlines.

## Característiques

És un bireactor amb fuselatge de doble bombolla, quatre seients per filera (de dos en dos), concebut per maximitzar el confort dels passatgers.

## Competència

L'Embraer 195 és competidor directe del Bombardier CRJ-900, l'Airbus A319-100, l'Airbus A220, el Sukhoi Superjet 100 i el Mitsubishi Regional Jet (MRJ), que encara està en fase de desenvolupament.
La família d'avions Embraer 170/190 té com a objectiu el segment de mercat orientat cap a les aerolínies que necessiten avions de 70 a 124 passatgers.

## Models

* Embraer E-170
* Embraer E-175
* Embraer E-190
* Embraer E-195

## Especificacions

| Variants | E-170 (ERJ170-100) | E-175 (ERJ170-200) | E-190 (EMB190-100) | E-195 (EMB190-200) |
| Tripulació de cabina | Dos | Dos | Dos | Dos |
| Passatgers | 78 (una Classe, 33"/31"/30") 70 (dues classes, 36"/32") | 88 (una classe, 32"/29") 86 (una classe, 31") 78 (dues classes, 40"/31") | 114 (una classe, 30"/29") 106 (una classe, 33"/32"/31") 96 (dues classes, 38"/31") | 124 (una classe, 31"/30"/29") 118 (una classe, 31"/30") 108 (dues classes, 38"/31") |
| Longitud | 29,90 m | 31,68 m | 36.24 m | 38.65 m |
| Envergadura | 26,00 m | 26,00 m | 28.72 m | 28.72 m |
| Altura | 9,85 m | 9,73 m | 10,57 m | 10,55 m |
| Pes en buit | 21.140 kg | 21.810 kg | 28.080 kg | 28.970 kg |
| Pes màxim a l'enlairament (MTOW) | 35.990 kg (STD) 37.200 kg (LR) 38.600 kg (AR) | 37.500 kg (STD) 38.790 kg (LR) 40.370 kg (AR) | 47.790 kg (STD) 50.300 kg (LR) 51.800 kg (AR) | 48.790 kg (STD) 50.790 kg (LR) 52.290 kg (AR) |
| Càrrega màxima | 9.035 kg (STD/LR) 9.775 kg (AR) | 10.030 kg (STD/LR) 10.310 kg (AR) | 13.080 kg (STD/LR/AR) | 13.950 kg (STD/LR/AR) |
| Distància per a l'enlairament al MTOW | 1.644 m | 2.244 m | 2.100 m | 2.179 m |
| Motors | 2 turboventiladors GE CF34-8E 62,3 kN | 2 turboventiladors GE CF34-8E 62,3 kN | 2 turboventiladors GE CF34-10E 82,3 kN | 2 turboventiladors GE CF34-10E 82,3 kN |
| Velocitat màxima | 890 km/h (481 kt, Mach 0,82) | 890 km/h (481 kt, Mach 0,82) | 890 km/h (481 kt, Mach 0,82) | 890 km/h (481 kt, Mach 0,82) |
| Abast | STD: 3.334 km (1.800 mn) LR: 3.889 km (2.100 mn) AR: 3.892 km (2.100 mn) | STD: 3.334 km (1.800 mn) LR: 3.889 km (2.100 mn) AR: 3.706 km (2.000 mn) | STD: 3.334 km (1.800 mn) LR: 4.260 km (2.300 mn) AR: 4.448 km (2.400 mn) | STD: 2.593 km (1.400 mn) LR: 3.334 km (1.800 mn) AR: 4.077 km (2.200 mn) |
| Carrega màxima de combustible | 9.335 kg | 9.335 kg | 12.971 kg | 12.971 kg |
| Sostre de servei | 41,000 ft (12.500 m) | 41,000 ft (12.500 m) | 41,000 ft (12.500 m) | 41,000 ft (12.500 m) |
| Ràtio d'ascens | Màx. 3.500 fpm. | Màx. 3.500 fpm. | Màx. 3.500 fpm. | Màx. 3.500 fpm. |
| Ràito d'empenyiment a pes | 5,41 | 5,41 | 5,41 | 5,41 |
| Dimensions internes |||||
| Amplada interna | 2,74 m | 2,74 m | 2,74 m | 2,74 m |
| Altura interna | 2,00 m | 2,00 m | 2,00 m | 2,00 m |

## Referències

* ↑ «Sucessos na venda dos Ejets da EMBRAER» (en portuguès). [Consulta: 27 octubre 2010].
* ↑ «E195 fleet» (en anglès). Planespotters.
* ↑ «Embraer entrega E-Jet número 1.400 - Airway». airway.uol.com.br. Arxivat de l'original el 9 de desembre 2017. [Consulta: 9 setembre 2017].
* ↑ «E-JETS FAMILY – Embraer 170» (PDF) (en anglès). Embraer. Arxivat de l'original el 3 març 2012. [Consulta: 5 desembre 2012].
* ↑ «E-JETS FAMILY – Embraer 175» (PDF) (en anglès). Embraer. Arxivat de l'original el 3 març 2012. [Consulta: 5 desembre 2012].
* ↑ «E-JETS FAMILY – Embraer 190» (PDF) (en anglès). Embraer. Arxivat de l'original el 28 febrer 2013. [Consulta: 5 desembre 2012].
* ↑ «E-JETS FAMILY – Embraer 195» (PDF) (en anglès). Embraer. Arxivat de l'original el 15 febrer 2010. [Consulta: 5 desembre 2012].

## Enllaços externs

* Embraer E-Jets
* Airliners.net: Embraer E-170/175/190/195